Salvator humani generis suorum fidelium salutem desiderans, per semet ipsum ammonere dignatus est, dicens: «Date elemosinam et omnia munda sunt vobis.» Quapropter ego Fredelo et uxor mea Eva donamus Deo et sanctis apostolis ejus Petro et Paulo, et ad locum Cluniacum, aliquid ex rebus nostris, quæ sunt sitæ in pago Lugdunensi, in villa Curcellis: hoc est curtilus cum vinea, qui terminatur a mane via publica, a meridie terra Waldrici et Gislardi et heredum Bernenæ, a sero Bernenæ, a cirtio Gislardi et rivo volvente. Infra istas terminationes, donamus atque transfundimus totum ad integrum, eo tenore ut, quandiu vixerimus, teneamus; post discessum vero nostrum, medietas ipsius curtili ad Sanctum Petrum perveniat. Si her[e]dem legitimum habuerimus, ad ipsum alia medietas; sin autem ad Sanctum Petrum. Hec autem donamus pro remedio animarum nostrarum et in locum sepulturæ, et pro anima patris nostri Anseradi ac matris nostræ Adaltrudis et filii nostri Anseradi. In vestitura vero omni anno duos sextarios de vino persolvemus. Si quis autem contradicere presumpserit, iram Dei omnipotentis omniumque sanctorum incurrat, nisi emendaverit; gogente etiam potestate, auri libras III persolvat, et postea firma et stabilis permaneat, stipulatione subnixa. Actum Arpagiaco villa. S. Fredelonis et Evæ, uxoris ejus, qui donaverunt et ipsi firmaverunt. S. Guulberti. S. Arlei. S. Ugonis. S. Itgerii. S. Vulfradi. S. Duranni. S. Waldrici. S. Gislardi. S. Achardi. S. Heteleni. S. Gonstancii. S. Folcradi. Data per manum Rothardi, anno XX Lotharii regis.